בטי רוקאווי

בטי רוקאווי (נולדה ב-21 בפברואר 1954) היא אשת אופנה ישראלית.

ביוגרפיה 
רוקאווי נולדה בהודו למשפחה שומרת מצוות בת שמונה נפשות. אביה הגיע להודו מבוכרה ושם משפחתה היה "מירזיוף". המשפחה עלתה לישראל כשהייתה בת 3 ונקלטה בפתח תקווה. רוקאווי למדה בבית הספר הדתי "ישורון" בפתח תקווה.

לאחר שירותה הצבאי, למדה איפור ואופנה ב-"F.I.T" שבסן דייגו. עם שובה לישראל שמשה כמאפרת בהצגותיו של חנוך לוין בתיאטרון הקאמרי.

בשנת 1983 התמנתה לעורכת מדור איפור וטיפוח של המגזין עולם האישה, ובשנת 1985 יסדה את סוכנות הדוגמנות "אימג'". החל משנת 1993 היא בעלת המניות היחידה של הסוכנות, שייצגה במהלך השנים את יעל אבקסיס, מילי אביטל, דודי בלסר, יעל בר זוהר, איילת זורר, שירז טל, מלי לוי, אסתי ממו, אנסטסיה מיכאלי, רנא רסלאן, נינה ברוש, שיר אלמליח, ימית סול, רונית אלקבץ ואחרים.

בין השנים 2005–2006 השתתפה רוקאווי בתוכנית המציאות של ערוץ 10 "הדוגמניות", כשופטת, לצד מיקי בוגנים וגלית גוטמן.

ב-2015 השתתפה רוקאווי בתוכנית המציאות "מאסטר שף VIP" והייתה המודחת התשיעית והאחרונה (בחצי גמר).

רוקאווי הייתה נשואה לפרופסור רוברט רוקאווי ואחרי תקופה בה חיו בנפרד, השניים חזרו לחיות יחד. היא מתגוררת בארסוף.

קישורים חיצוניים 
 
 נטע פלג, וואלה בטי, את שווה, את שאקלית, במגזין המושבות, 5 בפברואר 2010
 
 תחיה ברק, רוק דיס וואי: ריאיון עם בטי רוקאווי, באתר את, 3 במרץ 2015

הערות שוליים

סוכני דוגמנים ישראלים
ישראליות ילידות הודו
ישראלים ילידי הודו
עולות בשנות ה-1950
עולים בשנות ה-1950
בוגרי תיכון ישורון (פתח תקווה)
מתחרי מאסטר שף (ישראל)
ערוץ עשר: שדרניות, שחקניות ומנחות
שופטי הדוגמניות
שופטות תוכניות מציאות ישראליות
ארסוף: אישים
ישראליות שנולדו ב-1954
ישראלים שנולדו ב-1954